Greek Legal Document

Category: 318

Content:
10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 10192 της 8/20 Οκτ. 1965 (ΦΕΚ Β΄ 697) Περί ανασυγκροτήσεως της Επιτροπής του άρθρ. 7 του Νόμ. 4056/60 ως τούτο αντικατεστάθη δια του άρθρ. 3 του Ν.Δ. 4418/64 δια τον καθορισμόν του μέσου όρου των τιμών, προϊόντων αποτελούντων αντικείμενον ντάμπιγκ εν Ελλάδι. Έχοντες υπ’ όψιν: α)Το άρθρ. 7 του Νόμ. 4056/60 «περί επιβολής δασμών αντιντάμπιγκ και αντισταθμιστικών τοιούτων» ως τούτο αντικατεστάθη δια του άρθρ. 3 παρ. 8 του Ν.Δ. 4418/64. β)Την υπ’ αριθ. Δ. 4302/21.4.65 απόφασιν ημών, αποφασίζομεν: 1.Δια τον καθορισμόν του κατά το άρθρ. 2 παρ. 2 περίπτ. γ΄ του Νόμ. 4056/60 «περί επιβολής δασμών αντιντάμπιγκ και αντισταθμιστικών τοιούτων» ως αντικατεστάθη δια του άρθρ.   Δασμοί Αντιντάμπιγκ 30.Β.δ.6-10 13 3 παρ. 4 του Ν.Δ. 4418/64 μέσου όρου τιμών των προϊόντων, άτινα αποτελούν αντικείμενον ντάμπιγκ εν Ελλάδι ή παροχής επιχορηγήσεως ή επιδοτήσεως, συγκροτούμεν Επιτροπήν αποτελουμένην: α)Εκ του Οικον. Επιθ/τού Τελωνείων Νικολάου Μάνεση, ως Προέδρου. β)Εκ του Διευθυντού της παρά τη Δ/νσει των Τελωνείων Πειραιώς Υπηρεσίας Αξιών. γ)Εκ δύο εκπροσώπων του Εμπορικού και Βιομηχανικού Επιμελητηρίου Αθηνών, εξ ων ο εις του Εμπορικού Τμήματος και ο έτερος του Βιομηχανικού Τμήματος, οριζομένων μετά των αναπληρωτών των υπό της Διοικήσεως του Επιμελητηρίου τούτου. δ)Εξ ενός εκπροσώπου του Εμπορικού Συλλόγου Αθηνών, οριζομένου μετά του αναπληρωτού του υπό της Διοικήσεως του Συλλόγου τούτου, και ε)Εξ ενός εκπροσώπου του Συνδέσμου των Ελλήνων Βιομηχάνων, οριζομένου μετά του αναπληρωτού του υπό της Διοικήσεως του Συνδέσμου τούτου. 2.Δια τον καθορισμόν του κατά την προηγουμένην παράγραφον μέσου όρου των τιμών, λαμβάνονται υπ’ όψιν αι τιμαί εξαγωγής FOB προϊόντων της αυτής ή παρεμφερούς ποιότητος προς τα αποτελούντα το αντικείμενον του ντάμπιγκ, προερχομένων εκ χωρών ένθα αι τιμαί σχηματίζονται εν ελευθέρω συναγωνισμώ, κατά τα ειδικώτερον υπό του άρθρ. 7 του Νόμ. 4056/60 ως τούτο αντικατεστάθη υπό του άρθρ. 3 παρ. 8 του Ν.Δ. 4418/64 οριζόμενα. 3.«Η Επιτροπή θεωρείται νομίμως συγκεκροτημένη από της κοινοποιήσεως υπό της αρμοδίας Υπηρεσίας του Υπουργείου Οικονομικών εις τον Πρόεδρον ταύτης των ονομάτων των εκπροσώπων δύο τουλάχιστον οργανισμών εκ των εν παρ. 1 αναφερομένων. 4.Η Επιτροπή ευρίσκεται εν απαρτία παρόντων των Δημοσίων μελών και δύο τουλάχιστον εκ των εκπροσώπων των κατά την παρ. 1 Οργανισμών αι δε αποφάσεις αυτής λαμβάνονται κατά πλειοψηφίαν των παρόντων». Αι παρ. 3 και 4 αντικατεστάθησαν ως άνω δια της υπ’ αριθ. Σ. 500 της 14 Ιαν./7 Φεβρ. 1966 αποφ. Υπ. Οικονομικών (ΦΕΚ Β΄ 64). 5.Η Επιτροπή επιλαμβάνεται του έργου της κατόπιν σχετικής διαταγής ημών. 6.Ο Πρόεδρος της Επιτροπής, δύναται να καλή κατά τας συνεδριάσεις ταύτης παν πρόσωπον όπερ κατά την κρίσιν τούτου και ως εκ της ιδιότητός του ή των ειδικών γνώσεων αυτού, δύναται να παράσχη χρησίμους πληροφορίας εις την διεξαγωγήν του έργου της. 7.Η υπ’ αριθ. Δ. 4302/21.4.65 σχετική απόφασις ημών καταργείται. 8.Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 234,03(β) Σελ. 234,03(γ) 329-019 14